Ymosodiad Parc Bute: Merch yn ei harddegau wedi'i chyhuddo | Heddlu De Cymru
Stamp amser presennol: 17/05/22 01:41:04
Ymosodiad Parc Bute: Merch yn ei harddegau wedi'i chyhuddo
Heno, mae ditectifs sy'n ymchwilio i ymosodiad difrifol ym Mharc Bute, Caerdydd, wedi cyhuddo merch 16 oed o ymgais i lofruddio.
Cafodd y ferch, na ellir ei henwi am resymau cyfreithiol, ei harestio yn ardal Creigiau, Caerdydd, ddydd Llun, 26 Gorffennaf.
Mae'n cael ei chadw yn y ddalfa a bydd yn ymddangos gerbron Llys Ieuenctid Caerdydd ddydd Mercher, 28 Gorffennaf.
Mae tri unigolyn wedi cael eu cyhuddo o ymgais i lofruddio erbyn hyn, ac nid yw ditectifs yn chwilio am unrhyw un arall mewn cysylltiad â'r ymosodiad ar hyn o bryd.
Dywedodd y Ditectif Brif Arolygydd Dros Dro, Stuart Wales, yr Uwch-swyddog Ymchwilio: ""Hoffwn ddiolch i'r cyhoedd am eu cymorth gwerthfawr wrth i ni barhau i ymchwilio i amgylchiadau'r digwyddiad.
"Er bod cyhuddo trydydd unigolyn yn ddatblygiad cadarnhaol iawn, rydym yn apelio am wybodaeth o hyd. Ni waeth pa mor ddibwys y mae'r wybodaeth yn ymddangos, gallai fod yn hanfodol ar gyfer ein hymchwiliad.